b'\n_START_ARTICLE_\nRahvusvaheline Rekonstrueerimis- ja Arengupank\n_START_PARAGRAPH_\nRahvusvaheline Rekonstrueerimis- ja Arengupank (ka Rahvusvaheline Rekonstruktsiooni- ja Arengupank, inglise International Bank for Reconstruction and Development, l\xc3\xbchendina IBRD) on rahvusvaheline finantseerimisasutus, mis pakub laene keskmise suurusega sissetulekutega arengumaadele. IBRD on esimene viiest liikmesasutusest, mis moodustavad Maailmapanga Grupi, ning selle peakorter asub Ameerika \xc3\x9chendriikides Washingtonis._NEWLINE_IBRD asutati aastal 1944 Teisest maailmas\xc3\xb5jast laastatud Euroopa riikide \xc3\xbclesehitamise rahastamiseks. Rahvusvahelist Rekonstrueerimis- ja Arengupanka ning selle soodustingimustel laene pakkuvat allasutust Rahvusvahelist Arenguassotsiatsiooni koos tuntakse Maailmapangana, kuiv\xc3\xb5rd neil kahel organisatsioonil on \xc3\xbchine juhtkond ja t\xc3\xb6\xc3\xb6tajaskond.'